
ROZSUDOK V MENE SLOVENSKEJ REPUBLIKY Okresný súd Poprad samosudca JUDr. Pavol Roth, v trestnej veci obžalovaného A. B., trestne stíhaného pre pokračovací prečin porušovania domovej slobody podľa § 194 ods. 1, ods. 2 písm. a) Trestného zákona, účinného od 6.8.2024 s poukazom na § 138 písm. e), § 138 písm. j) Trestného zákona, účinného od 6.8.2024 za použitia ustanovenia § 127 ods. 12 Trestného zákona, účinného od 6.8.2024 a pokračovací prečin krádeže podľa § 212 ods. 1 písm. a) Trestného zákona, účinného od 6.8.2024, na hlavnom pojednávaní dňa 20. novembra 2024, takto rozhodol: Obžalovaný A. B., nar. X.XX.XXXX v Jud.BV Mun. Făgăras, Rumunsko trvale bytom Str. 13, Decembrie bl. 22 ap. 18 Jud.BV Mun. Făgărăs, Rumunsko t. č. vo väzbe v ÚVV a ÚVTOS Prešov je
vinný,
že
1. - dňa 15.03.2024, okolo 09:20 hod., v meste Spišská Belá, na ulici Slovenského národného povstania, okres Kežmarok, bez vedomia a súhlasu oprávnenej osoby, vnikol na pozemok rodinného domu č. p. XXX/XX, ktorého majiteľom je C. A. D., pričom na parapete okna našiel kľúč od zadných vchodových dverí rodinného domu, ktoré dvere si týmto kľúčom odomkol a vošiel do priestorov rodinného domu, kde v obývacej izbe, nachádzajúcej sa na prvom poschodí rodinného domu, zo skrinky obývacej zostavy, vzal tam uloženú finančnú hotovosť vo výške najmenej 450,- EUR ku škode E. D., 2. - dňa 25.03.2024, okolo 12:15 hod., v Trenčíne - miestna časť Záblatie, na ulici Dolné Pažite, okres Trenčín, bez vedomia a súhlasu oprávnenej osoby, po odomknutí brány oplotenia rodinného domu č. p. 147/47, vnikol na pozemok tohto rodinného domu, ktorého majiteľmi sú A. B. a E. B., následne, cez neuzamknuté vchodové dvere, vošiel do priestorov tohto rodinného domu, kde z izby slúžiacej na odkladanie vecí, z tam položenej čiernej pánskej tašky, v ktorej sa nachádzala peňaženka, z tejto vzal finančnú hotovosť vo výške 120,- EUR ku škode E. B., následne prešiel do priestorov spálne, z ktorej vzal dámsku retiazku zo žltého kovu s príveskom, dámsky prsteň z ružového a bieleho kovu s kamienkami, zlatý dámsky náramok, pánsku retiazku s gravírovaným príveskom zo žltého kovu, pánsky prsteň zo žltého kovu s monogramom "A.L." a čiernym kameňom, všetko v hodnote najmenej 3.040,- EUR, ku škode A. B., 3. - dňa 25.03.2024, okolo 12:30 hod., v meste Trenčín - miestna časť Záblatie, na ulici Dolné Pažite, okres Trenčín, bez vedomia a súhlasu oprávnenej osoby, po otvorení uzatvorenej, avšak neuzamknutej brány oplotenia rodinného domu č. p. 140/61, ktorého majiteľmi sú F. G. a A. G., vnikol na pozemok tohto rodinného domu, kde následne, cez uzatvorené, avšak neuzamknuté vchodové dvere, vošiel do priestorov rodinného domu, pričom vyšiel na prvé poschodie tohto rodinného domu, kde však bol vyrušený tam prítomným H. G., z ktorého dôvodu z rodinného domu odišiel,
4. - dňa 05.04.2024, okolo 11:18 hod., v obci I., okres Žilina, bez vedomia a súhlasu oprávnenej osoby, cez neuzamknutú bránu oplotenia rodinného domu č. p. 77, ktorého majiteľmi sú J. K., E. K. a L. M., vnikol na pozemok tohto rodinného domu, následne vošiel do priestorov tohto rodinného domu, kde z priestorov kuchyne vzal finančnú hotovosť vo výške 165,- EUR a z priestorov obývacej izby vzal dámsku retiazku zo žltého kovu s medailónikom v tvare elipsy s vyrytou vetvičkou, dámsky prsteň zo žltého kovu s jantárovým očkom, dámsky prsteň z kombinovaného farebného kovu, dámsku retiazku z kombinovaného farebného kovu s krížikom, všetko v hodnote najmenej 2.320,49 EUR, čím takto spôsobil škodu E. K. vo výške najmenej 2.485,49 EUR, - kde týmto pokračujúcim konaním v bode 1., 2. a 4. obžaloby spôsobil celkovú škodu vo výške najmenej 6.095,49 EUR, teda v bode 1. až 4. obžaloby : - pokračujúcim konaním neoprávnene vnikol do obydlia iného a čin spáchal závažnejším spôsobom konania - na viacerých osobách a v časti formou vlámania, v bode 1., 2. a 4. obžaloby : - pokračujúcim konaním prisvojil si cudziu vec tým, že sa jej zmocnil a spôsobil tak malú škodu, čím spáchal - pokračovací prečin porušovania domovej slobody podľa § 194 ods. 1, ods. 2 písm. a) Trestného zákona, účinného od 06.08.2024 s poukazom na § 138 písm. e), písm. j) Trestného zákona, účinného od 06.08.2024 za použitia ustanovenia § 127 ods. 12 Trestného zákona, účinného od 06.08.2024, - pokračovací prečin krádeže podľa § 212 ods. 1 písm. a) Trestného zákona, účinného od 06.08.2024, Za
to
m u
súd
ukladá:
Podľa § 194 ods. 2 Trestného zákona s použitím § 36 písm. l), § 37 písm. h), písm. m), § 38 ods. 2 Trestného zákona, účinného od 6.8.2024 a § 41 ods. 1 Trestného zákona úhrnný trest odňatia slobody vo výmere 16 (šestnásť) mesiacov. Podľa § 48 ods. 2 písm. a) Trestného zákona ho pre výkon uloženého trestu odňatia slobody zaraďuje do ústavu na výkon trestu s minimálnym stupňom stráženia. Podľa § 287 ods. 1 Trestného poriadku ukladá obžalovanému povinnosť nahradiť poškodeným škodu, a to: E. D., nar. XX.X.XXXX, trvale bytom K. G. XXX/XX, G. C., N. O., škodu vo výške 450,- eur, A. B., nar. XX.X.XXXX, trvale bytom H. P. XXX/XX, Q. – R., škodu vo výške 3.040 eur, E. B., nar. XX.X.XXXX, trvale bytom H. P. XXX/XX, Q. – R., škodu vo výške 120,- eur, E. K., nar. XX.X.XXXX, trvale bytom I. XX, J., N. S., škodu vo výške 2.485,49 eur. odôvodnenie: Podľa § 172 ods. 2 Trestného poriadku, vzhľadom na skutočnosť, že po vyhlásení rozsudku sa obžalovaný a prokurátor vzdali práva podať odvolanie, bol vyhotovený zjednodušený písomný rozsudok, ktorý neobsahuje odôvodnenie. v bode 1. až 4. obžaloby : - pokračujúcim konaním neoprávnene vnikol do obydlia iného a čin spáchal závažnejším spôsobom konania - na viacerých osobách a v časti formou vlámania, v bode 1., 2. a 4. obžaloby :
- pokračujúcim konaním prisvojil si cudziu vec tým, že sa jej zmocnil a spôsobil tak malú škodu, Poučenie: Proti tomuto rozsudku možno podať odvolanie do 15 dní odo dňa jeho oznámenia prostredníctvom tunajšieho súdu na Krajský súd v Prešove. Rozsudok nadobudol právoplatnosť dňom vyhlásenia.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8724011133.2 (dáta aktuálne k 9. 11. 2026). Záväzné je znenie zverejnené súdom.




